Slovenska kronika, 31.1.2005


Naslov: NA BIZELJSKEM PROTI SAMOPRISPEVKU

Napoved za  voditelja:

V krajevni skupnosti Bizeljsko je včeraj dobrih 57% tistih, ki so prišli na volišča, teh je bilo 467, kar predstavlja 60% udeležbo, na referendumu odločilo, da so proti temu, da bi ponovno plačevali samoprispevek za nujno potrebno gradnjo nove šole, saj je stara dotrajana, premajhna in sploh neprimerna za izvajanje devetletke. Ker brežiški občinski odlok predvideva pri naložbah 15% udeležbo krajevnih skupnosti, je za letos predvidena in potrjena gradnja nove šole zelo vprašljiva. Po glasu ulice so bili krajani pač proti, ker menijo, da sta dve šoli v sto letih pač dovolj, v šali povedano seveda.

T- "GORAN ROVAN>Bizeljsko 
X- $Jože Grajžl


Na Bizeljskem so pred tridesetimi leti že zgradili novo osnovno šolo s pomočjo samoprispevka. Tokrat ta ni bi l izglasovan, zato je letos vsaj za zdaj gradnja nove še vprašljiva.

T- FRANCI KELHER
X- predsednik KS Bizeljsko

0.36
Zdaj bi bil to drugi prispevek za šolo. Žal mogoče so tud ble negativne sile malo jače od naših in so pač se ljudje se odločili za ne.

T- BOJAN BERKOVIČ
X- krajan Bizeljskega

5.47 Mislim, da je sedaj nastal pravi trenutek, da se res zve, kateri ljudje na Bizeljskem so za šolo. Mislim pa tud, da ni uspel zaradi tega, ker so vsi pristajali oz. nagovarjali en druzga s figo v žepu.

23 Kaj to pomeni? To pomeni, da tisti, ki bi morali biti za referendum, v resnici niso bili.

Da bo začetek gradnje spet prestavljen, morda celo za pet let in več, se bojijo tudi na dotrajani in za pouk neprimerni osnovni šoli, kjer je zdaj 158 osnovnošolcev in 34 varovancev vrtca.
T- SAŠA DERNAČ
X- ravnateljica OŠ Bizeljsko
1.24
Boijim se, da se bo novogradnja zavlekla, oz. da se bo prestavilo vse skupaj in bomo imeli na osnovni šoli kar velike težave z organizacijo pouka in verjetno bo potrebno veliko več vlaganj v ta obstoječi objekt, ki je v izredno slabem stanju.


Tega se zavedajo tudi v krajevni skupnosti, kjer ugotavljajo, da niso sposobni zagotoviti 115 mio tolarjev, kolikor so dolžni po občinskem odloku, tudi če se odrečejo vsej vzdrževalnim in drugim naložbam.

T- FRANCI KELHER
X- predsednik KS Bizeljsko

0.49
Za začetek gradnje je še mal problem. Moral se bomo vsesti, poskušat pridobit druge vire, nekaj s krajevne, nekaj mogoče s kakimi sponzorji, ne vem. Bomo še se vsedli, pa vidli.


O usodi osnovne šole na Bizeljskem bodo morali hitro odločiti tudi na brežiški občini, kjer so zdaj brez župana. Vse to pa še bolj otežuje sprejemanje nujno potrebnih odločitev. 

